சில மாதங்களாக கொப்பரைக்கு நிலையான விலை கிடைக்காததால் தோப்புகளில் தேங்காய் கொள்முதல் விலையும் குறைந்தது. இந்நிலையில், கோடை சீசனையொட்டி இளநீர் விலை உயர்ந்துள்ளதால் விவசாயிகள் மகிழ்ச்சியடைந்துள்ளனர்.உடுமலை, பொள்ளாச்சி பகுதிகளிலிருந்து ஆண்டு முழுவதும் இளநீர் சென்னை, பாண்டிச்சேரிக்கு விற்பனைக்காக அனுப்பப்படுகிறது. வியாபாரிகள் நேரடியாக தோப்புகளுக்கு சென்று இளநீர் காய்களை கொள்முதல் செய்கின்றனர்.இந்தாண்டு கோடை சீசன் முன்கூட்டியே துவங்கியுள்ளதால் இளநீருக்கு கிராக்கி அதிகரித்துள்ளது. நகரப்பகுதிகளில் விற்பனை உயர்ந்துள்ளதால் வியாபாரிகள் இளநீர் காய்களை கொள்முதல் செய்ய தோப்புகளை முற்றுகையிட்டு வருகின்றனர்.